Diari Oficial de la Generalitat Valenciana


Sumari del DOGV 6839, del 13-08-2012 (2012/7863)

Notificació del laude emès per la Junta Arbitral de Transports de València. Expedient número V-284/2011.
--------------------------------------------------------------------------------------------------------

### Dades del document

Número de DOGV
:   6839

Data del DOGV
:   13-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7863


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emès per la Junta Arbitral de Transports de València. Expedient número V-284/2011. [2012/7863]  
Ramón Escrig Moreno, president de la Junta Arbitral de Transports de València, manifesta que d'acord amb el que disposa els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Orihuel Distribución, SL, que s'ha dictat laude en l'expedient referenciat i no sent possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Norma Barrachina Navarro y Carlos Virosque Verdú, que excusa la seua assistència. Secretaria-vocal: Amparo Peris Catalá. Parts. Reclamant: Transportes Zamorano, SLU-DHL Express, representada per Pilar Navarro Soriano. Reclamat: Orihuel Distribució, SL, que no compareix a l'acte de vista, sent citat a través del Diari Oficial de la Comunitat Valenciana.  
València, 28 de juny de 2012 i sent les 12.05 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-284/2011 i se celebra la vista oral respecte de la reclamació següent: impagament de ports. Incompareixença de la persona demandada i citació a través del Diari Oficial de la Comunitat Valenciana.  
Iniciada la vista oral pel president es comprova la identitat de la part compareixent i la qualitat amb què intervé.   
S'informa que davant de la reiterada impossibilitat de citació i notificació realitzada a través de Correus, s'ha procedit a la seua publicació en el Diari Oficial de la Comunitat Valenciana (per ser Almoines (València) últim domicili conegut número 6782, de 25 de maig de 2012.  
Concedida la paraula a la reclamant, deixa basada la seua demanda en els següents antecedents de fet  
1. Es ratifica en tots els motius de la seua demanda manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports que queden especificats en el text de les factures adjuntes a la demanda. A continuació es van presentar al cobrament les factures número s/0219298 de 31 de maig de 2011 per import de 748,51 euros, la número s/0221057 de 30 de juny de 2011 per import de 1.228,55 euros, núm. s/022810 de 31 de juliol de 2011 per import de 475,67 euros, número s/0224128 de 31 d'agost de 2011 per import de 55,78 euros i la número 0225836 de 30 de setembre de 2011 per import de 21,78 euros. Les expressades factures sumen la quantitat de 2.530,29 euros.  
Acaba sol·licitant que previ el reconeixement del seu dret es condemne a la reclamada al pagament de la quantitat total de 2.530,29 euros.  
S'apliquen els següents fonaments jurídics:  
1. La competència territorial de la Junta, de la qual res s'al·lega, ve determinada en els articles 6 i 7.2 del Reglament de la LOTT (RD 1211/90).   
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada al mateix per l'article 162 de la Llei 13/1996 de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.» No consta en l'expedient que s'haja fet cap manifestació en el sentit preceptuat.   
  
3. Donada l'absència del vocal representant de les empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
4. De les manifestacions realitzades en vista es deduïx que, efectivament, els ports que són reclamats en esta demanda i les factures dels quals consten adjuntes a la mateixa van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Zamorano, SLU-DHL Express representada per Pilar Navarro Soriano contra Orihuel Distribución, SL, per haver quedat acreditat que es van realitzar els transports demandats, la qual cosa dóna un dret de cobrament a la reclamant.  
Per tot això Orihuel Distribución, SL, haurà d'abonar a Transportes Zamorano, SLU-DHL Express, la quantitat de dos mil cinc-cents trenta euros amb vint-i-nou cèntims (2.530,29 euros).  
Contra este laude pot exercitar-se l'acció d'anul·lació davant de la Audiència Provincial de València en el termini de dos mesos següents a la seua notificació, d'acord amb el que preveu els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància de València que corresponga, segons el que establix la Llei Orgànica 5/2011, de 20 de maig, complementària a la Llei 11/2011, de Modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder Judicial.»  
  
Els dits terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
València, 17 de juliol de 2012.- El president de la Junta Arbitral de Transports de València: Ramón Escrig Moreno.